**Ministru kabineta noteikumu** **"Grozījumi Ministru kabineta**

**2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu"**" **projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts "Grozījumi Ministru kabineta 2010.gada 19.oktobra noteikumos Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu"" (turpmāk – noteikumu projekts) sagatavots ar mērķi:1. nodrošināt Ministru kabineta (turpmāk – MK) 2010.gada 19.oktobra noteikumu Nr.987 "Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" pirmo projektu iesniegumu atlases kārtu" (turpmāk – MK noteikumi Nr. 987) atbilstību Komisijas paziņojuma "Nostādnes par valsts atbalstu pētniecībai, izstrādei un inovācijai" (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (turpmāk – Pamatnostādnes) un Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula Nr.651/2014) noteikumiem, ievērojot valsts atbalsta modernizācijas iniciatīvas un nemainot sākotnējā nacionālā normatīvā akta būtību, bet skaidrojot pētniecības infrastruktūras ekspluatācijas noteikumus projekta pārskata (dzīves cikla) periodā.2.  sekmēt plašāku pieeju valsts nozīmes pētniecības centru (VNPC) ietvaros izveidotai pētniecības infrastruktūrai, tādējādi veicinot pētniecības rezultātu komercializāciju un paaugstinot pētniecības infrastruktūras izmantošanas efektivitāti. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts sagatavots pēc Izglītības un zinātnes ministrijas iniciatīvas un saskaņā ar Eiropas Savienības struktūrfondu un Kohēzijas fonda vadības likuma 18. panta 10. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumi Nr. 987 nosaka kārtību, kādā tiek īstenoti 2.1.1.3.1.apakšaktivitātes "Zinātnes infrastruktūras attīstība" (turpmāk – 2.1.1.3.1. aktivitāte) pirmās projektu iesniegumu atlases kārtas projekti (turpmāk 2.1.1.3.1. aktivitātes projekti). Saskaņā ar MK noteikumiem Nr. 987 2.1.1.3.1. aktivitātes ietvaros atbalstu sniedza šādu valsts nozīmes pētniecības centru (VNPC) izveidei, kas kopumā ietver 39 pētniecības infrastruktūras konkrētu pētniecības virzienu īstenošanai: 1. enerģijas un vides resursu ieguves un ilgtspējīgas izmantošanas tehnoloģiju valsts nozīmes pētniecības centrs (ietverot arī Transporta un mašīnbūves centra attīstību). Pēc zinātnisko institūciju reorganizācijas, kas veikta 2015. gadā, centru veido trīs zinātnisko institūciju struktūras, kas īsteno pētniecību enerģijas un vides resursu ieguves un ilgtspējīgas izmantošanas jomā;2. farmācijas un biomedicīnas valsts nozīmes pētniecības centrs (ietverot arī farmaceitisko tehnoloģiju studiju un pētījuma centra un biofarmācijas centra izveidi). Centru veido četru zinātnisko institūciju struktūras, kas īsteno pētniecību farmācijas un biomedicīnas jomā;3. informācijas, komunikāciju un signālapstrādes tehnoloģiju valsts nozīmes pētniecības centrs (ietverot arī kosmisko datu apstrādes centru). Centru veido piecu zinātnisko institūciju struktūras, kas īsteno pētniecību informācijas, komunikāciju un signālapstrādes tehnoloģiju jomā;4. latviešu valodas, kultūrvēsturiskā mantojuma un radošo tehnoloģiju valsts nozīmes pētniecības centrs. Pēc zinātnisko institūciju reorganizācijas Centru veido divu zinātnisko institūciju struktūras, kas īsteno pētniecību latviešu valodas, kultūrvēsturiskā mantojuma un radošo tehnoloģiju jomā;5. lauksaimniecības resursu izmantošanas un pārtikas valsts nozīmes pētniecības centrs. Centru veido sešu zinātnisko institūciju struktūras, kas īsteno pētniecību lauksaimniecības resursu izmantošanas un pārtikas tehnoloģiju jomā;6. meža un ūdens resursu valsts nozīmes pētniecības centrs. Centru veido sešu zinātnisko institūciju struktūras, kas īsteno pētniecību meža un ūdens resursu jomā;7. nanostrukturēto un daudzfunkcionālo materiālu, konstrukciju un tehnoloģiju valsts nozīmes pētniecības centrs. Pēc zinātnisko institūciju reorganizācijas Centru veido trīs zinātnisko institūciju struktūras, kas īsteno pētniecību nanostrukturēto un daudzfunkcionālo materiālu, konstrukciju un tehnoloģiju jomā;8. sabiedrības veselības un klīniskās medicīnas valsts nozīmes pētniecības centrs. Centru veido divu zinātnisko institūciju struktūras, kas veic pētniecību sabiedrības veselības un klīniskās medicīnas jomā;9. valsts nozīmes pētniecības centrs sociālekonomikā un sabiedrības vadībā. Centru veido divu zinātnisko institūciju struktūras, kas veic pētniecību sociālekonomikā un sabiedrības vadībā. Saskaņā ar Pamatnostādņu 20. punktu un Regulas Nr.651/2014 49. apsvērumu: …*Ja infrastruktūru izmanto galvenokārt tikai nesaimnieciskajai darbībai, valsts atbalsta noteikumi uz attiecīgo finansējumu var vispār neattiekties ar nosacījumu, ka saimnieciskais izmantojums ir vienīgi papildinošs, tas ir, šī ir ierobežotas jomas darbība, kura ir tieši saistīta ar infrastruktūras ekspluatāciju un ir tai nepieciešama vai cieši saistīta ar tās galveno nesaimniecisko izmantojumu. Šis nosacījums būtu jāuzskata par izpildītu, ja attiecīgā saimnieciskā darbība patērē tos pašus resursus (piemēram, tos pašus materiālus, iekārtas, darbaspēku, pamatkapitālu) kā nesaimnieciskā darbība un ja šai saimnieciskajai darbībai iedalītā jauda ik gadu nepārsniedz 20 % no pētniecības infrastruktūras kopējās gada jaudas*. Esošais MK noteikumu Nr. 987 regulējums:– projekta dzīves cikla laikā liedz: 1) veidot partnerattiecības ar privātā sektora pārstāvjiem; 2) ar komercdarbību nesaistīta projekta ietvaros izveidotu vai modernizētu pētniecības infrastruktūru izmantot ierobežotas jomas darbību īstenošanai, tajā skaitā finansējuma saņēmējam un sadarbības partnerim nav tiesību veikt līgumpētījumus komersantu uzdevumā un nodrošināt piekļuvi komersantiem; 3) ar komercdarbību saistīta projekta ietvaros izveidotai vai modernizētai pētniecības infrastruktūrai nodrošināt piekļuvi vairākiem lietotājiem.– nenosaka kārtību, kādā nodrošina piekļuvi projekta ietvaros izveidotai pētniecības infrastruktūrai.Ievērojot minēto, noteikumu projekts paredz veikt šādus MK noteikumu Nr.987 grozījumus:1. Atbilstoši Pamatnostādņu 20 un 25. punktam MK noteikumi Nr. 987 papildināti ar punktiem, kas nosaka šādus terminus:1.1.   ierobežotas jomas darbība (MK noteikumu Nr. 987 2.1.3 apakšpunkts). Atbilstoši Pamatnostādņu 20. punktam 2.1.1.3.1.aktivitātes projektos veiktā ierobežotas jomas darbība ir uzskatāma par darbību, kurai nav saimniecisks raksturs, un šai darbībai ir piemērojams tāds pats regulējums kā pārējai ar saimniecisku darbību nesaistītai darbībai. Termina “ierobežotas jomas darbība” ieviešanas rezultātā projektu īstenotājiem tiek radīti labvēlīgāki nosacījumi, salīdzinot ar šobrīd esošo situāciju, jo ar komercdarbības atbalstu nesaistīta projekta ietvaros izveidotu/iegādātu pētniecības infrastruktūru projekta pārskata (dzīves cikla) periodā var izmantot ierobežotas jomas darbības – pētniecības organizācijas vai pētniecības infrastruktūras saimnieciskās pamatdarbības īstenošanai. Vienlaikus šis projekts joprojām var tikt uzskatīts par projektu, kuram nav saimniecisks raksturs. Lai varētu piemērot Pamatnostādņu 20.punktā noteikto, ir jānodrošina atbilstoša projekta ikgadēja uzraudzība projekta pārskata (dzīves cikla) periodā, kas noteikts, ievērojot Komisijas 2014. gada 3. marta Regulā Nr.480/2014, *ar kuru papildina Eiropas Parlamenta un Padomes Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu (turpmāk – Komisijas regula Nr.480/2014) I pielikumā noteikto*;1.2. tirgus cena (MK noteikumu Nr. 987 2.12. apakšpunkts). Termins skaidro nosacījumus, kas piemērojami, nodrošinot piekļuvi 2.1.1.3.1. aktivitātes projekta ietvaros izveidotai vai modernizētai pētniecības infrastruktūrai. 2. Atbilstoši Pamatnostādnēm precizēts MK noteikumu Nr. 987 2.1.2., 2.2.2. un 7.4.apakšpunkts. 3. Atbilstoši Pamatnostādņu 20. punktam un Regulas Nr. 651/2014 26.panta 7.punktam aktualizētas atbildīgās iestādes un sadarbības iestādes funkcijas un projektu uzraudzības periods (MK noteikumu Nr. 987 13.9.,14.21., 80.11.apakšpunkts).Lai finansējuma saņēmējiem un sadarbības partneriem sniegtu informāciju par MK noteikumu Nr. 987 grozījumos ietvertajiem nosacījumiem (saistībā ar pētniecības infrastruktūras izmantošanu ierobežotas jomas darbību īstenošanai, piekļuves pētniecības infrastruktūrai nodrošināšanu un norēķinu kārtību, ierobežotas jomas darbību uzskaiti un citi nosacījumi), kas piemērojami retrospektīvi, sadarbības iestāde informē labuma guvējus par a)  prasībām, kas izriet no MK noteikumu Nr.987 2.1.2., 2.1.3, 2.2.2., 2.12., 19.9., 32.1., 32.2., 53.1., 80.11. apakšpunkta, 25. 79.3, un 79.5 punkta nosacījumiem un normatīvajiem aktiem par Eiropas Savienības struktūrfondu un Kohēzijas fonda vadību, īstenošanu un īstenošanas uzraudzību; un b) saistītajiem grozījumiem līgumā vai vienošanās par projekta īstenošanu, ko veic atbilstoši MK 2007.gada 26.jūnija noteikumos Nr.419 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” noteiktajam regulējumam.Sadarbības iestāde, izstrādājot MK noteikumu Nr. 987 14.21. apakšpunktā minēto publiskā finansējuma uzraudzības un atgūšanas mehānismu, ņem vērā Konkurences Ģenerāldirektorāta e-State Aid WIKI sistēmā[[1]](#footnote-1) sniegto skaidrojumu par atgūšanas mehānismu un atgūstamā publiskā finansējuma aprēķināšanas metodiku.Saskaņā ar Eiropas Savienības struktūrfondu un Kohēzijas fonda vadības likuma 14. panta pirmo daļu atbildīgo iestādi un sadarbības iestādi, kā arī kompetences sadalījumu starp tām nosaka Ministru kabinets (MK). Atbilstoši MK deleģējumam Valsts izglītības attīstības aģentūra kā sadarbības iestāde nodrošina Eiropas Savienības fondu 2007.–2013. gada plānošanas perioda projektu pēcuzraudzību. Ņemot vērā, ka 2.1.1.3.1. aktivitātes projektu uzraudzības periods pārsniedz pēcuzraudzības periodu, noteikumu projekts paredz, ka Eiropas Savienības fondu 2007.–2013. gada plānošanas perioda 2.1.1.3.1. aktivitātes projektu uzraudzību pārskata (dzīves cikla) periodā līdz 2020.gada 31. decembrim veic sadarbības iestāde, bet no 2021. gada 1. janvāra līdz 2032. gada 31. decembrim nodrošina atbildīgā iestāde.4. Ievērojot Regulas Nr.651/2014 un Pamatnostādņu nosacījumus, precizēti piekļuves pētniecības infrastruktūrai nosacījumi un noteikta norēķinu kārtība (MK noteikumu Nr.987 19.9., 32.1., 32.2. apakšpunkts un 25.punkts). 5. MK noteikumi Nr. 987 papildināti ar normām, kas nosaka  finansējuma saņēmējam izvirzītās prasības, kas izriet no ES un nacionālās tiesību sistēmas (MK noteikumu Nr. 987 7.4., 19.9., **51.3**. apakšpunkts un 25., 79.2, 79.3, 79.4., 79.5 punkts).Noteikumu projekts paredz, ka ar komercdarbības atbalstu nesaistīta projekta vai kombinēta atbalsta veida projekta ar saimniecisku darbību nesaistītās projekta daļas ietvaros izveidotā pētniecības infrastruktūra ir izmantojama ar saimniecisku darbību nesaistītu un ierobežotas jomas darbību īstenošanai, ja pētniecības organizācija nodrošina šādu nosacījumu izpildi:1) pētniecības organizācija nodala: a) ar saimniecisku darbību nesaistītas pamatdarbības (un ar tām saistītās finanšu plūsmas) no saimnieciskajām pamatdarbībām; b) pamatdarbības un ar tām saistītās finanšu plūsmas no pārējām pētniecības organizācijas darbībām un ar tām saistītajām finanšu plūsmām;2) pētniecības organizācijas ierobežotas jomas darbība a) ir tieši saistīta ar pētniecības organizācijas vai pētniecības infrastruktūras darbību un izmantošanu ar saimniecisku darbību nesaistītā jomā; b) tai tiek patērēti tādi paši resursi (piemēram, materiāli, aprīkojums, darbaspēks un pamatkapitāls) kā ar saimniecisku darbību nesaistītām pamatdarbībām; c) ierobežotas jomas darbībai katru gadu iedalītā jauda finanšu izteiksmē nepārsniedz 20 procentus no pētniecības infrastruktūras kopējās gada jaudas finanšu izteiksmē;3) Valsts nozīmes pētniecības centru veidojošās zinātniskās institūcijas savā finanšu vadības un grāmatvedības politikas aprakstam pievieno ierobežotas jomas darbības jaudas finanšu izteiksmē aprēķinu metodes aprakstu, ierobežotas jomas darbību kontroles mehānisma aprakstu, piekļuves pētniecības infrastruktūrai kārtību.6. MK noteikumu projekta normas piemērojamas retroaktīvi no 2016. gada 1. janvāra, jo  MK noteikumu projekta normas attiecināmas uz 2.1.1.3.1. aktivitātes projektu ietvaros izveidotās vai iegādātās pētniecības infrastruktūras ekonomiski derīgo laikposmu (kurā ir iespējams gūt finansiālu un ekonomisku labumu no projekta ietvaros radītiem aktīviem), kas sākas no 2016. gada 1. janvāra pēc projekta īstenošanas termiņa beigām, kad izveidoti valsts nozīmes pētniecības centri un tajos uzsākta pētnieciskā darbība, veicinot publisko resursu izmantošanu Eiropas un Latvijas izaugsmes potenciāla palielināšanai (pēcuzraudzības un projekta pārskata (dzīves cikla) periods).7. No Eiropas Parlamenta un Padomes 2013. gada 17. decembra Regulas (ES) Nr. [1303/2013](http://eur-lex.europa.eu/eli/reg/2013/1303/oj/?locale=LV), *ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.*[*1083/2006*](http://eur-lex.europa.eu/eli/reg/2006/1083/oj/?locale=LV) 71. panta 1. un 2. punkta izriet, ka: a) ar saimniecisku darbību nesaistīta projekta vai projekta daļas pēcuzraudzību veic piecu gadu periodā pēc noslēguma maksājuma veikšanas finansējuma saņēmējam; b) ja no Eiropas strukturāliem un investīciju fondiem saņemtais atbalsts ir valsts atbalsts, desmit gadu termiņu aizstāj ar termiņu, kas piemērojams saskaņā ar valsts atbalsta noteikumiem. Ja ierobežotas jomas darbība nepārsniegs 20 procentus no pētniecības infrastruktūras kopējās gada jaudas finanšu izteiksmē, ierobežotas jomas darbība uzskatāma par nesaimnieciska rakstura darbību, vienlaikus (ņemot vērā DG COMP e-State Aid WIKI sistēmā sniegtos skaidrojumus) ir jānodrošina projektu uzraudzība, lai pārliecinātos par to, ka minētais ierobežotas jomas darbības procentuālais limits tiek ievērots visā projekta dzīves cikla laikā. Sadarbības iestāde, izstrādājot publiskā finansējuma uzraudzības un atgūšanas mehānismu, ievēro Konkurences Ģenerāldirektorāta (DG COMP) e-State Aid WIKI sistēmā sniegtos skaidrojumus par Pamatnostādņu 20. punkta un Regulas Nr. 651/2014 26. panta 7. punkta noteikumu piemērošanu. Projekta pārskata periods (projekta dzīves cikls) ir projekta ekonomiski derīgais laikposms, kurā ir iespējams gūt finansiālu vai ekonomisku labumu no projektā ieguldītajiem līdzekļiem vai radītajiem aktīviem. Projekta pārskata periodu nosaka atbilstoši Komisijas Regulas Nr. 480/2014 1.pielikumam, kur noteikts, ka pētniecības un inovāciju nozarē pārskata periods ir 15-25 gadi. Atbildīgā iestāde metodiskajos noteikumos[[2]](#footnote-2) par izmaksu-ieguvumu analīzes izstrādi 2.1.1.3.1. aktivitātes ietvaros ir noteikusi, ka 2.1.1.3.1. aktivitātes projektu dzīves cikls ir 20 gadi, ja veic jaunas būves būvniecību. Vienlaikus jāņem vērā, ka projekta ekonomiski lietderīgais laikposms – pārskata periods var būt īsāks par 20 gadiem (tajā skaitā šādos gadījumos: projekta ietvaros nav veikta ēku renovācija vai jaunas būves būvniecība, zinātniskās institūcijas likvidācijas gadījumā vai sadarbības iestādei nav tiesiska pamata nodrošināt projekta uzraudzību).Noteikumu projekts paredz, ka Komisijas regulas Nr. [480/2014](http://eur-lex.europa.eu/eli/reg/2014/480/oj/?locale=LV) 1. pielikumā noteiktajā projekta pārskata (dzīves cikla) periodā projekta uzraudzību: – līdz 2020. gada 31. decembrim veiks VIAA kā sadarbības iestāde;– laikposmā no 2021. gada 1. janvāra līdz 2032. gada 31. decembrim nodrošinās atbildīgā iestāde (MK noteikumu Nr. 987 13.9. apakšpunkts).8. Noteikumu projekts neietekmē pievienotās vērtības nodokļa attiecināšanu. 2007.-2013. gada plānošanas periodā deklarētās attiecināmās izmaksas nav jākoriģē attiecībā uz pievienotās vērtības nodokli, ja:– īstenots ar saimniecisko darbību nesaistīts projekts, kura ietvaros veiktas arī ierobežotas jomas darbības;– finansējuma saņēmējs var nodrošināt izsekojamību priekšnodokļa apmēram (nodrošinot liecības, ka tas nebija atgūstams); un– PVN par konkrēto darījumu nebija jāatskaita kā priekšnodoklis. Finansējuma saņēmējs turpmāk nav tiesīgs atgūt PVN summu, kas bija iekļauta projekta attiecināmajās izmaksās un deklarēta Eiropas Komisijai. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projektu izstrādāja Izglītības un zinātnes ministrija.  |
| 4. | Cita informācija | Nav |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa 2.1.1.3.1.aktivitātes "Zinātnes infrastruktūras attīstība" pirmās projektu iesniegumu atlases kārtas ietvaros: zinātniskās institūcijas, zinātnē nodarbinātie darbinieki, Valsts izglītības attīstības aģentūra (sadarbības iestāde). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā ietvertais tiesiskais regulējums nodrošina:– normatīvā akta atbilstību Latvijas Republikas starptautiskajām saistībām;– normatīvā akta un ES tiesību sistēmā iekļauto normu harmonizāciju.Noteikumu projektā ietvertais tiesiskais regulējums netieši sekmē tautsaimniecības attīstību, ņemot vērā publiskā finansējuma efektīvu izmantojumu, ko nodrošina iespēja publiskos resursus izmantot kopīgi, veidojot partnerattiecības ar privātā sektora pārstāvjiem.  |
| 3. | Administratīvo izmaksu monetārs novērtējums | 2.1.1.3.1. aktivitātes ietvaros jāveic 39 apakšprojektu uzraudzība ar mērķi nodrošināt Komisijas regulas Nr.651/2014 26. panta 7. punktā minēto nosacījumu un ierobežotas jomas darbībām izvirzīto kritēriju izpildi katra 2.1.1.3.1. apakšprojekta dzīves cikla laikā (pārskata periodā) līdz 2032.gadam.Uzraudzības ietvaros (1) vērtē: a) labuma guvēja finanšu vadības sistēmu (kas ietver jautājumus, kas saistīti ar darbību nodalīšanu, ieņēmumu reinvestēšanu pamatdarbībā u.c. pētniecības organizācijām izvirzītiem nosacījumiem), b) darbību raksturu (saimnieciska darbība, darbība, kurai nav saimniecisks raksturs), ko īsteno, izmantojot katra apakšprojekta ietvaros izveidoto pētniecības infrastruktūru; (2) nosaka saimnieciska rakstura pamatdarbību jaudu finanšu izteiksmē; (3) izvērtē saimnieciska rakstura pamatdarbību atbilstību ierobežotas jomas darbību kritērijiem, (4) piemēro publiskā finansējuma atgūšanas mehānismu (ja attiecināms), nodrošinot Komisijas regulas Nr.651/2014 26. panta 7. punktā minēto nosacījumu izpildi. 2.1.1.3.1. aktivitātes ietvaros ieguldījumi veikti šādu pamatlīdzekļu modernizācijai, iegādei vai izveidei:1. zinātniskā aparatūra – tehnoloģiskās iekārtas, kuru amortizācijas periods ir 10 gadi. Ieguldījumi veikti 38 apakšprojektu ietvaros;2. telpu un ēku renovācija un rekonstrukcija. Minētie ieguldījumi veikti 21 apakšprojekta ietvaros. Uzraudzību veic projekta pārskata periodā līdz 2032.gadam; 3. jaunu būvju būvniecība, kas veikta 12 apakšprojektu ietvaros. Administratīvo izmaksas Cg gadā aprēķina, izmantojot šādu formulu: Cg = (f x l) x (n x b) = = 16 x 1224 x 2 x 1 = 39 168 (EUR), kurCg – informācijas sniegšanas, pieņemšanas, apstrādes vai uzglabāšanas pienākumu (turpmāk – uzraudzība) radītās izmaksas jeb administratīvās izmaksas gadā (indikatīvi);f – finanšu līdzekļu apjoms, kas nepieciešams, lai nodrošinātu uzraudzību (stundas samaksas likme, ieskaitot virsstundas);l – laika patēriņš, kas nepieciešams, lai veiktu 39 apakšprojektu uzraudzību, stundas;n – subjektu skaits, uz ko attiecas uzraudzības veikšana (divi auditori uz katru apakšprojektu);b – cik bieži gada laikā projekts paredz kontroli.Indikatīvās kopējās uzraudzības izmaksas pārskata periodā no 2018. gada līdz 2032. gadam: C2032 = 536 832 EUR.No 2019. gada 1. janvāra līdz 2020. gada 31. decembrim projektu uzraudzībai projektu dzīves cikla laikā nepieciešamais finansējums 78 336 *EUR*.No 2021. gada 1. janvāra līdz 2032. gada 31. decembrim projektu uzraudzībai projektu dzīves cikla laikā nepieciešamais finansējums 419 328 *EUR*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Jautājumu par papildu administratīvo izmaksu segšanu plānots risināt:1) izstrādājot Ministru kabineta noteikumus *par darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība "Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases otro kārtu*;2) izstrādājot Eiropas Savienības Kohēzijas politikas 2021.–2027. gadam ieviešanas nosacījumus pētniecības un inovācijas attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta projekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018.gads | Turpmākie trīs gadi (*euro*) |
| 2019. | 2020. | 2021. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 39 168 |
| 2.1. valsts pamatbudžets | 0 | 0 | 0 | 0 | 0 | 0 | 39 168 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | -39 168 |
| 3.1. valsts pamatbudžets | 0 | 0 | 0 | 0 | 0 | 0 | -39 168 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Administratīvo izmaksas Cg gadā aprēķins veikts šīs anotācijas II sadaļas 3. punktā (Cg = 39 168 EUR). Detalizēts izdevumu aprēķins sniegts anotācijas pielikumā. 2.1.1.3.1. aktivitātes projektu uzraudzībai projektu pārskata (dzīves cikla) periodā:1. 2018. gadā paredzētais finansējums ir 39 168 euro, ko plānots segt no Izglītības un zinātnes ministrijas tehniskās palīdzības projekta “Izglītības un zinātnes ministrijas kapacitātes stiprināšana Eiropas Savienības struktūrfondu plānošanai, ieviešanai un uzraudzībai 2014-2020.gada plānošanas periodā, 1.kārta”; 2. no 2019. gada 1. janvāra līdz 2020. gada 31. decembrim nepieciešamais finansējums ir 78 336 EUR. Jautājumu par papildu administratīvo izmaksu segšanu plānots risināt, izstrādājot Ministru kabineta noteikumus par *darbības programmas "Izaugsme un nodarbinātība" 2.10. prioritārā virziena "Tehniskā palīdzība "Eiropas Sociālā fonda atbalsts Kohēzijas politikas fondu ieviešanai un vadībai"", 2.11. prioritārā virziena "Tehniskā palīdzība "Eiropas Reģionālās attīstības fonda atbalsts Kohēzijas politikas fondu ieviešanai un vadībai"" un 2.12. prioritārā virziena "Tehniskā palīdzība "Kohēzijas fonda atbalsts Kohēzijas politikas fondu ieviešanai un vadībai"" projektu iesniegumu atlases otro kārtu*;3. no 2021. gada 1. janvāra līdz 2032. gada 31. decembrim nepieciešamais finansējums ir 419 328 EUR. Jautājumu par papildu administratīvo izmaksu segšanu plānots risināt, izstrādājot Eiropas Savienības Kohēzijas politikas 2021.–2027. gadam ieviešanas nosacījumus pētniecības un inovācijas attīstībai Latvijā vai izskatot jautājumu par papildu finansējuma piešķiršanu Ministru kabinetā gadskārtējā valsts budžeta projekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem atbilstoši valsts budžeta finansiālajām iespējām.Izglītības un zinātnes ministrijai sadarbībā ar Finanšu ministriju informēt Ministru kabinetu par iespējamiem finanšu avotiem 2.1.1.3.1. aktivitātes projektu uzraudzības nodrošināšanai, informāciju iekļaujot informatīvā ziņojumā.Izglītības un zinātnes ministrijai nav pieejami finanšu līdzekļi papildu izdevumu finansēšanai, jo ministrijai nav iespēju veikt institucionālus pārkārtojumus, administratīvo izmaksu vai izdevumu samazināšanu ministrijas kompetencē esošām funkcijām.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Anotācijas pielikumā norādīts indikatīvais papildu administratīvo izmaksu sadalījums pa gadiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts nerada ietekmi uz spēkā esošo tiesību normu sistēmu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas paziņojums „Nostādnes par valsts atbalstu pētniecībai, izstrādei un inovācijai” (Eiropas Savienības Oficiālais Vēstnesis, 2014. gada 27. jūnijs, Nr. C 198/1) (Pamatnostādnes). |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Pamatnostādnes.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
|  |  |  |  |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Ar noteikumu projektu tiek ieviesti Pamatnostādņu nosacījumi, tai skaitā Pamatnostādņu 20. un 25. punktā iekļauto normu pārņemšana.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalībasun komunikācijas aktivitātes saistībā ar projektu | Izstrādātais noteikumu projekts ir ievietots tīmekļa vietnē www.izm.gov.lv (sadaļā Normatīvie akti / Normatīvo aktu projekti).Labuma guvējiem un sabiedrībai sniegta informācija par plānotajām izmaiņām, tai skaitā valsts dibinātām augstskolām un zinātniskajiem institūtiem nosūtītas vēstules par pētniecības infrastruktūras izmantošanu ierobežotas jomas darbību īstenošanai, finanšu institūcijas ALTUM organizētajos pasākumos sniegta informācija par komersantu iespējām izmantot par publiskiem līdzekļiem iegādātu vai izveidotu pētniecības infrastruktūru.  |
| 2. | Sabiedrības līdzdalība projektaizstrādē | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu IZM tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus sniegt viedokli. |
| 3. | Sabiedrības līdzdalības rezultāti | No Latvijas Universitāšu asociācijas saņemti ierosinājumi noteikumu projekta pilnveidei. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, sadarbības iestāde un labuma guvēji. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks nodrošināta Izglītības un zinātnes ministrijas un sadarbības iestādes funkciju ietvaros.Jaunu institūciju izveide, esošu institūciju likvidācija vai reorganizācija nav paredzēta. |
| 3. | Cita informācija | Nav |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

26.02.2018 17:24

3815

I..Švirksta 67047878

inta.svirksta@izm.gov.lv

1. Informācijas avots: <https://webgate.ec.europa.eu/fpfis/wikis/display/StateAid/Homepage> [↑](#footnote-ref-1)
2. Pieejami tīmekļa vietnē

 http://esfondi.izm.gov.lv/projektu\_iesniedzejiem/konkursi/2\_1\_1\_3\_1\_apaksaktivitate [↑](#footnote-ref-2)